als_Latn dik_Latn sag_Latn
aSport – I deleguari i Uefa-s, hollandezi Harry Been, ka deklaruar se pas asaj që ai pa, ishte i detyruar të ndërpriste ndeshjen, dhe se vendimi do të merret nga një komision i posaçëm.
“Na vjen shumë keq për atë që ndodhi. Pas asaj që pashë duhet të ndërprisja ndeshjen. Të gjithë e pamë ç’ndodhi. Nuk dua të flas se kush është fajtori. Unë do shkruaj raportin për atë që pashë bashkë me kolegë të Uefa-s, dhe do e dorëzoj. Vendimi do merret më pas nga Uefa” – tha ai.
Ndërkohë gjatë gjithë ndeshjes nga shkallët e stadiumit dëgjoheshin kore si “vritini, therrini, shqiptarët nuk egzistojnë” apo “vdekje, vdekje, vdekje shqiptarëve”. Për shkak të këtyre koreve, ndeshja duhet të ishte ndërprerë që në fillim të saj nga arbitri Atkinson, por ai la të vazhdohej, dhe më pas ndodhi ajo që ndodhi. Vendimi që pritet është ose një ritakim ose fitore e Shqipërisë në tavolinë. Ritakimi duket i vështirë për tu realizuar, për shkak të impenjimeve të lojtarëve me skuadrat e tyre dhe mungesës së datave të lira zyrtare, të cilat janë të programuara prej kohësh.
You must be logged in to post a comment Login
als_Latn als_Latn als_Latn eng_Latn